
MES — KATALIKAI. 


Lietuva — katalikiška šalis — Marijos žemė. 
Neperseniai ji nešiojo „šventos Lietuvos“ vardą, 
Lietuvos gyventojų dauguma turi katalikiškus 
“ metrikus. Tokių katalikų mūsų tėvynėje yra apie 
85 proc. visų šalies gyventojų. Katalikų skaičius 
pas mus siekia 1 mil. 800 tūkstančių. 
— Tačiau, ar visi Lietuvos katalikai suprantai 
. P t 


Ka reiškia būti geru ir susipratusiu kataliku? 


— Būti geru ir susipratusiu kataliku — neuž- 

tenka turėti katalikiškus metrikus bei kataliko var- 

| dą įrašytą asmens liudijime. Būti kataliku — tai 
ne tik metinę duoklę Bažnyčiai atiduoti. 

Geram ir susipratusiam katalikui taip pat neuž- 
tenka rytą—vakarą maldą sukalbėti, retkarčiais baž- 
nyčią atlankyti, kartą į metus atlikti Velykinę. + 

—Tat ko gi dar trūksta? 

— Geras ir susipratęs katalikas stengsis tinka- 
mai pažinti savo tikėjimą, užlaikys Dievo ir Bažny- 
"čios įsakymus. Katalikiškai jis užsilaikys ne tik 
bažnyčioje, bet ir iš jos išėjęs. Katalikas jis bus ne 
tik žodžiuose, bet dvasioje ir darbuose! Ne tik sa- 
“ vo namuose, šeimoje, bet ir visur: mokykloje, valš- 
čiuje, teisme, kariuomenėje, ūkyje, fabrike, amate, 
| tarnystėje, dirbtuvėje, organizacijoje ir tt. 


ž.: 

Eau 


Reikalui esant, jis drąsiai gins katalikų tikėji- 
mo ir Bažnyčios teises!.. ; 

Katalikų Bažnyčiai ir mūsų Tėvynei reikalin- 
gi tokie geri ir sąmoningi katalikai, 

— O kodėl? 

— Todėl, kad susipratę, pavyzdingi katalikai, 
klausydami Bažnyčios mokslo, žengs amžinojo iš- 
ganymo keliu. Kristus pasakė savo apaštalams: „Kas 
jūsų klauso, tas Manęs klauso“. Kas Kristaus klau- 
so, tas į Jį tiki ir užlaiko Jo prisakymus. O „kas 
įtikės, tas bus išganytas“, — užtikrino mums Kris- 
tus. 

*. Jei visi žmonės laikytųsi Bažnyčios skelbiamo- 
jo Kristaus mokslo, jau ir šioje žemėje būtų daug 
šviesesnis ir laimingesnis gyvenimas. 


— Kas gi yra Kristaus mokslas, 


kurį skelbia Katalikų Bažnyčia? 

— Kristaus mokslas — yra meilė. „Mylėsi Vieš- 
patį Dievą visa širdimi, visu protu, visomis jėgo- 
mis — yra didžiausias prisakymas mano moksle, 
Antras gi į jį panašus — mylėsi savo artimą, kaip 
pats save“, — taip yra pasakęs Kristus. 

Dievo ir artimo meilė! Štai tiedu galingi spar- 
nai, kurie vargstančią žmoniją ištrauks iš nedorybių 
klampynės. Jeigu tik visi mūsų tautiečiai užlaikys 
Dievo ir artimo meilės įsakymus, mūsų Tėvynės 
padangėje nušvis skaisčios laimės saulutė!,. 

Tada išnyks įvairios nedorybės ir nusikaltimai, 
Paleistuvystė, žmogžudystė, vagystė, kerštas, pyk- 
tis ir kitokios nuodėmės dings savaime. Žmonės taps | 

daug sveikesni, ramesni, laimingesni. Valstybė su. 

taupys daug bereikalingų išlaidų, nes nebereiks tiek ' 
kalėjimų ir tiek policijos... Iš sutaupytų lėšų pa- 
statys gražiausias bažnyčias, puikiausias mokyklas, 

universitetus, ligonines, prieglaudas ir kitokias 
kultūringas įstaigas!.. 

Ne be reikalo didis Kat. Bažnyčios vyras šv. 
Augustinas sako: „Jeigu Jėzaus Kristaus teisybės 
ir doro gyvenimo priesakų klausytų ir juos užlai- 
kytų karaliai ir liaudis, kunigaikščiai ir teisėjai, 
jaunikaičiai ir mergaitės, seniai ir vaikai, mokes- 
čių rinkėjai ir kareiviai, — krikščionių valstybė, ku- 
ros visi gyventojai džiaugtųsi laime, būtų pasaulio 
pagražinimas ir be pavojaus eitų dangiškos tėvynės 
aukštybėn, kur kada nors turi viešpatauti garbėje“, 


Kristaus dvasios švyturiai, 


. Šią, žemės veidą atnaujinančią dvasią, pasau- 
liui skelbia krikščionybė. Mes, katalikai, turime 
būti šios Kristaus dvasios švyturiai! 

„  Klausykime! Kat. Bažnyčia skelbia Kristaus 
ios 

„Aš esu kelias, tiesą ir gyvenimas! .. 
— „Ateikite prie Manęs visi, kurie vargstate 
ir esate apsunkinti, o Aš jus atgaivinsiu!..“ 


Taip, mes šiuos Kristaus žodžius jau ne kartą | 
girdėjome. Mes įtikėjome į Kristų — pasaulio Iš- 
ganytoja. Mes esame arti Jo. Prisiartinkime dar 
arčiau Kristaus — mūsų gyvenimo laimės! 

Dabar suprantame, ką reiškia būti Kristaus mei- 
lės mokslo išpažinėju — kataliku!.. 


“ 


„Ką tik darome, viską darome Kristaus dvasiog“ 


veikiami. Tegul viskas kyla iš tikėjimo! Viskas, 
nes esame katalikai!“ (R, Maeder). 


KAS YRA KAT. BAŽNYČIA? 

Jau girdėjome, ką reiškia būti kataliku. Bū- 
dami katalikai, mes esame Kat. Bažnyčios nariai, 

Žinome, kad Kat. Bažnyčia yra Kristaus 
įsteigta: „Petrai, tu esi uola, ant tos uolos aš pasta- 
tysiu savo Bažnyčią, — ir pragaro vartai jos nenu- 
galės!“ 

Mes, katalikai, žinome dar ir penkis Bažnyčios 
prisakymus. Šie prisakymai ateina į pagalbą, kad 
geriau galėtume išpildyti Dievo prisakymus. 

Bažnyčia — maldos namai. 

— Tačiau, ar visi katalikai tinkamai supranta, 
kas yra Kat. Bažnyčia, kurios mes esame nariai? 

Kiekvieno kataliko šventa priedermė sekma- 
dienį ir šventadienį eteiti į bažnyčią. Geri katali- 
kai tėvai į ją siunčia savo sūnus ir dukteris. Mūsų 
bažnyčiose yra laikomos Šv. Mišios ir kitokios pa- 
maldos. Šia prasme vartojamas (žodis „bažny- 
čia“ yra tie namai, į kuriuos katalikai renkasi at- 
likti tikybines priedermes. 

Tačiau, Kristui įsteigus Bažnyčią, maldos na- 
mų — tokių, kaip mūsų dabartinės bažnyčios, tada 
dar nebuvo. Romos stabmeldiškos vyriausybės per- 
sekiojami, pirmieji krikščionys melstis, šv. Mišių 
klausyti, pastiprinti dvasios Šv. Sakramentu daž- 
nai rinkdavosi tik į slaptus požemius, vadinamus 
katakombomis. 

Nors mūsiškų bažnyčių tuomet dar nebuvo, bet 


Diskai a ia 


Kristaus įsteigtoji Bažnyčia jau gyvavo. Ji veikė 
slaptai, daug kentėjo, augo ir stiprėjo. Iš to aišku, 
kad apie Kristaus įsteigtąją Bažnyčią kalbame kita 
prasme, negu apie tą bažnyčią, kurią mes lankome 
sekmadieniais, šventėmis, 0 kartais ir paprastą 
dieną. 

Kas gi tat yra Kristaus įsteigtoji Bažnyčia? 

— Kristaus Bažnyčia, — yra dieviškoji organi- 
zacija, kurios dieviškasis, neregimasis Galva yra 
pats Kristus. O regimasis galva ant žemės yra Kris- 
taus vietininkas — Romos Popiežius. Šios Bažny- 
čios uždavinys — skelbti žmonėms Kristaus mokslą 
ir juos vesti į amžinąją laimę. Kristus Bažnyčiai 
paliko ne vien savąjį mokslą — Evangeliją, bet ir 
priemones gauti malonėms — Šventus Sakramentus. 

Bažnyčios nariai yra visi žmonės, kurie priėmę 
šv. Krikštą, gyvendami žemėje, tikį Jėzų Kristų, už 
laiko Jo mokslą, klauso Kristaus vietininko šv. Tė- 
vo. Taip pat ir tie, kurie mirę yra danguje arba 
skaistykloje. — Štai kas yra Kat, Bažnyčia. 

Pirmaisiais krikščionybės amžiais Kat, Baž- 
nyčia buvo negausi. Tačiau pirmųjų krikščionių 
pralietas kraujas dėl Kristaus buvo sėkla, iš kurios 
išaugo nauji krikščionių būriai, Šiandieną visame 
pasaulyje katalikų yra jau apie 320 milijonų!.+ 

Katalikų Bažnyčią Evangelija lygina mažam 
garstyčių grūdeliui, išaugusiam į didžiulį medį, 
kurio šakose gyvena dangaus paukščiai... Kat. Baž- 
nyčia, kaip plačiašakis medis, išsiskleidusi įvairiose 
pasaulio tautose, Mes, Lietuvos katalikai, esame 
Viena šio milžiniškojo Bažnyčios medžio šakelė. 


Dvasinis Kristaus Kūnas. 


Sv. Povilas apaštales sako, kad Bažnyčia yra 
dvasinis (mistiškas) Kristaus kūnas, kurio galva 
yra pats Kristus, o mes -- katalikai — jo nariai. 
Taip pat, kaip iš įvairių sąnarių susideda mūsų kū- 
nas, taip iš visų pasaulio katalikų susiorganizuoja 
vieningas Kristaus dvasinis Kūnas — Kat. Bažnyčia, 

Bažnyčia savo gyvybę, mokslą ir santvarka yra 
gavusi iš Kristaus. Ji yra Kristaus nuosavybė arba, 
kaip šv. Povilas sako, „Jo sužadėtinė“, kuria Jis 
pašventino brangiausiu savo krauju, apdovanojo 
neįkainojamais savo malonių turtais!.. 3 

Bažnyčia yra mūsų Motina, o mes katalikai, 
jos vaikai, kurių tikslas — nukeliauti pas dengiš- 
kąjį savo Tėvą. Bet žinokime, ką sako šv. Kipri- 
jonas: „Tas negali Dievo turėti savo tėvu, kas 
neturi Bažnyčios savo motina“. Ar mes esame 
ištikimi Kat. Bažnyčios vaikai?... 


BAŽNYČIOS NUOPELNAI ŽMONIJAI. 


„„ Kat. Bažnyčios uždavinys skelbti žmonėms 
„Kristaus Evangeliją — linksmąjs dangaus naujieną. 
Bažnyčia mums teikia dvasinių malonių, reikalin- 
gų sielos išganymui. Ji mums primena Kristaus 
žodžius: „Būkite tat tobūli, kaip ir jūsų dangiška- 
sis Tėvas yra tobūlas“ (Mat. 5, 48), 

Kat. Bažnyčiai rūpi ne tik dvasinė, bet ir lai- 
kinoji žmonių gerovė. Nors pirmasis Bažnyčios už- 
davinys — žmonių sielų išganymas, bet ji nepa- 
miršta ir žemiškos žmonių laimės. 


Bažnyčia panaikino vergiją. 


„Nereikia manyti, — sako Popiežius Leonas 
XIII, — kad Bažnyčia, besirūpindama sielų išga- 
nymu, užmiršta visa, kas liečia žemiškąjį žmonių 
gyvenimą. Jai ypač rūpi darbo žmonės, kad juos 
iš vargų išvaduoti, kad ir jie susilauktų geresnio 
gyvenimo... Vargšams padėti Bažnyčia kuria įvai- 
rių istaigų, tinkančių darbo žmonių vargą paleng- 
vinti, Labdaringais savo darbais Bažnyčia taip pa- 
sižymėjo, kad už tai ją giria ir jos priešai“. 

— Bažnyčia, pradėjusi skelbti Kristaus moks- 
1ą, pirmiausia susidūrė su baisiuoju darbo žmonių 
priešu — vergija. Romos valdovai buvo išleidę įsta- 

ož gos Airiai vergų savininkams buvo suteikta di- 
" džiausia sauvalė, Vergai negalėjo "turėti nuosavybės, 
neturėjo teisės sudaryti šeimos. Jie buvo laikomi lyg 
gyvuliai, kurie buvo galima parduoti, net žudyti... 
Visa gyvenimą išvargę prie sunkiausių darbų, se- 
natvs sulaukę vergai kartais buvo žudomi arba iš- 
vedami į tyrlaukius ir ten paliekami mirti badu... 
Ir niekas senovėje nė nemanė šią didžiausią netei- 
sybę išnaikinti, 

Bažnyčia pirmoji pakėlė balsą prieš darbo žmo- 
nių išnaudojimą. Ji paskelbė Kristaus žodžius, kad 
visi žmonės yra gerojo dangaus Tėvo vaikai, kurie 
turi viens kitą mylėti, „Aš jums duodu naują pri- 
sakymą mylėti kits kitą. Kaip aš jus mylėjau, kad 
ir jūs kits kitą mylėtumėte“ (Jon, 13, 34). Ir štai 
nepraslinko dar nė dviejų šimtų metų, kaip Kristus 
įsteigė Bažnyčią, o vergų retežiai jau buvo nukritę. 
Šv. Petro sostą jau buvo užėmęs, neperseniai buvęs 


belaisvis vergas, Popiežius šv. Kalikstas. Net di- 
džiausias krikščionybės priešininkas Renanas rašo: 
„Krikščionybė labai daug prisidėjo prie vergų bū- 
ties pagerinimo...“ 

— Bažnyčia ir vėlesniais laikais, iki dabartinių 
dienų, visus žmones jungia gailestingumo ir mei- 
lės ryšiais. Štai 1926 m. Uelso darbininkams, Ang- 
lijos ministerio pirmininko Lloyd George (protes- 
tanto) pasakytieji žodžiai: „Kat. Bažnyčia vidur- 
amžyje padarė laisvus visus šios šalies vergus. Ver: 
gija čia buvo panaikinta didelėmis katalikybės vadų 

ngomis. Tai padarė Kristaus mokslas, kuris 


tos didžiosios Bažnyčios tada čia buvo įgyvendin. į 


tas“ 2 4 
Kat. Bažnyčia iškėlė moters ir vaikų vertę. 


Moteris seniau buvo vyro vergė, o gimę vaikai, 
vyrui to panorėjus, galima buvo žudyti, Baž- 
nyčia Kristaus vardu teikdama šv. moterystės 
Sakramentą pašventino ir sustiprino šeimų gyve. 
aimą. Bažnyčia kartoja Kristaus žodžius: „Ką Die- 
vas sujungė, to žmogus nebeišjungs“. Tas, be abejo, 
nepatinka Bažnyčios priešams, kurie šiais laikais 
nori moterystę atpalaiduoti nuo šventumo, reika- 
laudami įvesti civilinę metrikačiją, 

Rūpesnis Iabdarybe, 


— Ligonys, raupsuotieji, vargšai, našlaičiai, 
seneliai įvairiais amžiais buvo Bažnyčios globojami, 
Bažnyčia jiems steigė ir tebesteigia ligonines, prie- 
glaudas, ubagynus, socialias globas, labdaringas 
draugijas, organizuoja rinkliavas, teikia pašalpas. 


Ww. 

Plačiame pasaulyje, ir mūsų šalyje, savo gailestin- 
gais darbais yra žinoma labdaringa šv. Vincento 
Pauliečio draugija. 

Bažnyčia ir tautybė. 

— „Krikščionybi daugiausia prisidėjo prie 
tautų tobūlėjimo ir žmogaus proto pažangos“, — 
rašo žinomas laisvamanis A. Comte, Bažnyčios mi- 
sijonieriai krikštyjo puslaukines tautas, skelbdami 


“ joms ne tik Nukryžiuotąjį, bet taip pat jas švies- 


dami, kultūrindami. .. 

Daugelio tautų pasikrikštyjimas sutampa su 
jų tautiniu atgimimu, Krikščionybė skelbia, kad Tė- 
vynės meilė yra krikščioniška dorybė. Tik ji neturi 
būti stabmeldiška!.. 

Bažnyčia reikalauja, kad Tėvynės meilė rem- 
tųsi tvirtu ir amžinu pagrindų — Dievu. Tokia 
Tėvynės meilė, kuri paneigia Dievą, yra nepatvari. 
Pirmoje vietoje turi būti Dievas, nes Jis yra ne tik 
žmogaus, bet kiekvienos tautos ir viso pasaulio Kū- 
rėjas ir Viešpats. 

Bažnyčia ir mokslas. 2 

— Pirmosios mokyklos viduramžy buvo stei- 
giamos prie bažnyčių ir vienuolynų. Neturint 
spaudos, vienuoliai perrašinėjo įvairius mokslo 
raštus. Bažnyčia taip pat pirmoji įsteigė ir Uni- 
versitetus. Seniausieji Europos Universitetai dau- 
gumoj yra įsteigti katalikų. Kat. Bažnyčia ir šiais 


"laikais įvairiose šalyse steigia kat, mokyklas ir 


Eat. Universitetus. Pavyzdžiui, 1921 m. Italijos 
tnieste Milane įsteigtas Jėzaus Širdies vardo Uni- 
įversitetas, 

Katalikų Universitetą taip pat įsteigė ir Lie. 
tuvos Vyskupai. Jo uždavinys — ruošti Lietuvai 
katalikus inteligentus, kurie bus tvirčiausia pajė- 
ga kovoje prieš bolševizmą ir bedievybę. Lauksi- 
me, kad Lietuvos Kat. Universitetas greičiau visas 
Kliūtis nugalėtų ir kad greičiau pradėtų ruošti kat. 
inteligentiją. Tiesa, šiandieną yra tokių kraštų, 
kaip Rusija, Meksika ir kt., kur valstybės įstaty- 
mai varžo kat. mokyklas, jas uždarinėja arba ne- 
leidžia joms kurtis. Taip yra tose šalyse, kur ka- 
talikai yra varžomi ar net persekiojami!... 


Gaila man minios... 


Taip pat, kaip Kristus „perėjo Šv. Žemę vi- 
siems gera darydamas“, o matydamas vargstančius 
žmones, kalbėjo: „gaila man minios“, taip 20-ties 
amžių bėgyje elgėsi ir Jo įsteigtoji Kat. Bažnyčia. 

„Jeigu Bažnyčios užduotis būtų rūpintis vien 
tik žemiškų žmogaus gyvenimu, ji nebūtų galėjusi 
suteikti didesnės naudos, negu yra suteikusi“, -— 
sako šv. Augustinas. 

Kaip garbinga yra būti, taip daug žmonijai 
"nusipelniusios įstaigos — Kat. Bažnyčios — nariu! 


KOVOJANTI BAŽNYČIA, 

Kat. Bažnyčia šioje žemėje vadinasi kovojanti 
Bažnyčia. Bažnyčios nariai — katalikai turi ko 
voti su blogais pageidimais, kad laimėtų amžino- 
sios garbės vainiką. 

Kat. Bažnyčia turi daugybę priešų, kurie neat- 
sižvelgdami į jos nuopelnus, visaip ją puola, Todėl 

ir Bažnyčia turi<gintis — kovoti, kad priešai jos“ 
nenugalėtų. 


Kat. Bažnyčia pasaulyje yra persekiojama 


nuo pirmųjų jos atsiradimo dienų. Žinome, kad pats“ 
Kristus, nors skelbė dieviškąjį meilės mokslą, Judo 
buvo išduotas galvažudžiams; Jis buvo plaktas, 
išjuoktas, įmestas į kalėjimą, pagaliau, nuteistas 
ir nukankintas ant kryžiaus Golgotos kalne... Taip 
pat Kristus yra ir apaštalams pasakęs: „Kaip mane 
persekiojo, taip ir jus persekios... Bet turėkite vil- 
ties, — Aš nugalėjau pasaulį!“ | 

Šie Kristaus žodžiai pasitvirtino: "Kat. Bažny- 
čia įvairiais amžiais buvo ir tebėra persekiojama 
kruvinu ir nekruvinu būdu. Pirmaisiais krikščio- 
nybės amžiais liejosi nekaltas krikščionių kraujas 
ten, kur šiandieną yra katalikybės centras — Roma, 
Toje vietoje, kur dabar stovi labai graži milžiniška 
šv. Petro bazilika, ten buvęs nukankintas pirmasis 
Kristaus Bažnyčios viršininkas — šv. Petras, Ten 
pat buvę žudomi tūkstančiai krikščionių! . 

Romos mieste liūdnai stūkso apgriuvę Kolizė- 
jaus rūmai, Ten pirmaisiais krikščionybės amžiais 
buvo Romos „teatras“, į kurį rinkdavosi stabmel- 
džiai rymiečiai gėrėtis krikščionių žudynėmis. Ta- 
me „teatre“ išalkinti plėšrieji žvėrys draskė, kalė- 
jimuose: išvargintus Kristaus sekėjus!... 

Bažnyčios istorija skelbia žiauriuosius krikš- 
čionių persekiotojus — Romos ciesorius: Neroną, 
Dioklicijaną, Kaligulą... 

Iš pirmųjų krikščionių būdavo reikalaujama: 
atsižadėti Kristaus, nusilenkti stabams, kartais, vi- 

sai niekri-kio — jiems pasmilkyti... Tačiau pirmųjų 
amžių krikščionys to padaryti nesutikdavo! Jie 
pasirinkdavo ne stabus, bet Kristų, ne stabmeldiš- 
Ką gyvenimą, bet krikščionišką mirtį!.., S 


Kruvini Bažnyčios persekiojimai 


pasitaiko ir dabartiniame 20 šimtmetyje. Juk girdė. 
jome, kas nepersenai vyko Meksikoje, kas tebevyks- 
ta šiandiną bolševikiškoje Rusijoje... Ten išžudyta 
beveik visa dvasiškija ir tūkstančiai tikinčiųjų... Ru- 
sijoj už mokymą tikybos iki 18 m, amžiaus jaunimo, 
yra skiriama mirties bausmė, Rusijoj statomi pa- 
minklai Kristaus išdavikui — Judui, Ten sprog- 
dinamos arba kitokiomis įstaigomis paverčiamos 
bažnyčios... 

Kat. Bažnyčia — tikroji Kristaus mokslo švie- 
$0s nešėja pasaulyje kenčia ir 


Nekruvinus persekiojimus, 


Žiaurios laisvamanybės audros purto milžiniš- 
ko Bažnyčios medžio šakas, laužo jo nudžiūvusias 
| šakeles, bet išrauti jo neįstengia, Audringos bedie- 
vybės bengos aižo kietąsias Kristaus Uolos sienas ir 
"pražūty gramzdina jos atskilusias skeveldras!... 
(Tačiau Kristaus Bažnyčia stovi tvirta, nepajudina- 
ma. Iš Bažnyčios kryžiaus trykšta mintis; „Pragaro 
galybė jos nenugalės!.., 

Kat. Bažnyčios priešų — bedievybės „apaštalų“ 
atsiranda šiais laikais ir Lietuvoje, Todėl kiekvie- 
nas katalikas privalo žinoti, kokiu būdu pasaulyje 
vyksta nekruvinas Bažnyčios persekiojimo darbas, 

KĄ REIšKIA „GRIAUTI BAŽNYČIĄ“? 


Girdėjome, kad Kristaus Bažnyčia pasaulyje 
yra persekiojama, Šiandiena dažniau tenka išgirsti, 
kad Kristaus priešai ir pas mus „giauna Bažnyčią“. 

— Na gi, kur Lietuvoje yra sugriauta, ar apar- 
dyta bent viena bažnyčia? — taip kaikurie šiais 
laikais atsiliepia. 

Taip kalbą žmonės, pareiškia savo nenusimany- 
mą, kas yra Kat. Bažnyčia. Juk Kristaus įsteigtoji 
Bažnyčia, kaip buvo anksčiau rašyta, yra ne tas 
matomas namas, bet dieviškoji organizacija, Jos na- 
riais yra žmonės, priėmę šv. Krikštą; užlaiką Kris- 
taus mokslą ir klausą Kristaus vietininko šv. Tėvo. 

— Tat „griauti Bažnyčią“ — reiškia ne Dievo 
namus ardyti, bet katalikų širdyse ir gyvenime silp- 
ninti tikėjimą ir dorą. „Griauti Bažnyčią“ — reiš- 
kia: visuomeniniame gyvenime varžyti Kat. Baž- 
nyčios teises, slopinti tikėjimo įtaką įvairiose gy- 
venimo srityse... 

Jei kurioje šalyje pradeda silpnėti tikybinė 
katalikų dvasia, jei visuomenės gyvenimas atsipa- 
laiduoja nuo religijos, jei varžomos Kat, Bažnyčios 
teisės, jei atsiranda kaskart daugiau atšalėlių bei 


. laisvamanių, — toje šalyje vyksta nekruvinas Baž- 


nyčios persekiojimo bei jos griovimo darbas!... 
Taip, tautoje gali pasilikti nepaliestos bažny- 
čios, bet Kristaus Bažnyčia toje tautoje gali būti 
„sugriauta“, jei joje nebeliks nė vieno tikinčio ka- 
taliko.Gyvenimo faktai ir istorija liudija, kad Kat. 
Bažnyčia tapo išnaikinta (sugriauta) Maž. Azijoj, 
taip pat kaikuriose Šiaurinės Afrikos vietose įr 
„ Palestinoj.... 
2 15. 


Pragaro galybės nenugalės! 


 — Bet juk Kristus žadėjo: „ir pragaro ga- 
lybės jos (Bažnyčios) nenugalės“, Tat ką gi reiš- 
kia tai, kad kaikuriose vietose Bažnyčia tapo nu: 
galėta? 

— Kristus žadėjo, kad „pragaro galybės“ Baž- 
nyčios plačiame pasaulyje nenugalės. Bet Jis ne- 
užtikrino, kad Bažnyčia bus nenugalėta atskirose 
šalyse bei tautose. Tose šalyse, kur katalikai apsi- 
leidžia, nesiorganizuoja ir negina savo teisių, ten 
katalikybė silpnėja... Tai patvirtins šie ryškūs ir 
daug saką katalikų pergyvenimai kituose kraštuose, 


Kas įvyko Prancūzijoje? 


Aštuoniolikto šimtmečio pabaigoje dauguma 
Prancūzijos gyventojų buvo katalikai. Jie turėjo 
puikiausias bažnyčias, gausias kat. mokyklas. Pran- 
cūzijos katalikai meldėsi, ėjo prie šv. Sakramentų, 
bet pamiršo dar vieną svarbią priedermę — organi- 
zuotis ir ginti savo Bažnyčią, 

— Ka gi darė tuo metu katalikybės priešai? 
 — Laisvamaniai tuo tarpu nesnaudė: jie susi- 
organizavo į bedieviškas draugijas, uoliai platino 
bedieviškas knygas ir laikraščius, ypatingai rūpi- 
nosi nuo tikėjimo atšaldyti mokslus einantį jauni- 
mą. Truko neilgas laikotarpis, ir Prancūzija pa- 
teko į laisvamanių masoniškas rankas, Katalikybei 
Prancūzijoj paskelbta kova, kurioj pavartotos šios 
priemonės: įstatymai, mokyklos, spauda ir net fįzi- 
nė jėga, žudynės... 

Pirmas Prancūzijos laisvamanių uždavinys bu- 
vo— pašalinti iš gyvenimo Dievą ir tikybą. Tuo 
— tikslu buvo išleistas įstatymas, varžąs Bažnyčios tei- 
ses, Atimta Bažnyčios nuosavybė... Panaikintos kat, 
mokyklos, tikybinės organizacijos, vienuolynai... 

1793 m. išleistas įsakymas uždaryti bažnyčias ir 
sunaikinti bažnytinius daiktus... Iš bažnyčių varpų 
laisvamaniai liejo ginklus, kielikus vartojo girtuok- 
lystei, išniekino ir išbarstė Šv. Sakramentą... Alto- 
riuose buvo sodinamos paleistuvės, o Dievo namai 
buvo paverčiami šokių bei teatrų salėmis... 

Kalėjimai bei mirtis... 

Prancūzijos laisvamaniai pamažu suvalstybino 
ne vien bažnytinius turtus, bet atėmė ir švenčiausias 
katalikų teises. Laisvamaniškos valdžios buvo rei- 
kalinga klausyti ne tik pasauliniuose, bet ir dva- 
siniuose dalykuose. Nenorintiems laisvamaniškai 
„teisei“ nusilenkti, buvo skiriami kalėjimai bei mir- 
tis... 

Mokslininkai tvirtina, kad, laisvamaniams Pran- 
cūzijoj viešpataujant, kruvinos revoliucijos metu 
žuvę apie 1 mil. žmonių. Katalikų galvoms kapoti 
buvo 44.000 mašinų, vadinamų „giljotinomis“. Jos 
kirto galvas kat. mokslininkams ir bemoksliams ūki- 

:8 ninkams ir darbininkams, vyrams, moterims ir vai- 
' kams... Kalėjimų tuomet buvę virš 40.000; jie buvę 


panašūs į pragarus; kuriuose vargo, kentėjo ir mi- 

. rė tūkstančiai žmonių... (Plačiau apie tai skaity- 

| kite kun, prof, A, Maliauskio „Bedievių inkvizi- 
4 cija“ I d.). 

Katalikybė vėl stiprėja! 

Tik po didž. karo Prancūzijos katalikai pradėjo 
atsigauti, Laisvamaniai nebedrįso taip smarkiai var- 
žyti katalikų, kurie kovos laukuose tiek daug gy- 
vybių paaukojo dėl tėvynės (kare žuvo apie 3000 
„kat. kunigų ir apie 2000 vienuolių). Prancūzijos 
katalikai įrodė, kad krikščioniška tėvynės meilė 
yra galingiausia!.., 

Šiandieną jau žymi Prancūzijos inteligentijos 
dalis stojo katalikų pusėn. Katalikų jaunimas, 
pasiryžęs kovoti dėl amžinųjų Kristaus idealų, bu- 
riasi į kat. draugijas. Plinta katalikiška spauda, 
Garsūs poetai rašo himnus pasaulio Kūrėjui. Ka- 


| taliko vardu didžiuojasi tūkstančiai moksleivių ir 
| studentų. Kruvinosios bedievių revoliucijos metu 


išniekintoji Paryžiaus šv. Marijos (Notre Dame) 
katedra talpina tūkstančius klausytojų garsių pa- 
„mokslininkų. Sparčiai dygsta katalikų pradžios, vi- 
| durinės i ir aukštosios mokyklos. Gyvuoja 5 katalikų 

| Universitetai. 
Tokia bedievybės audra 18 šimtm. ir vėliau 
DER supurčiusi katalikiškąją Prancūziją dėl pačių 
kaltės. Tačiau Prancūzijos katalikai, su- 


| si no ir susiorganizavimo dėka, atsigauna ir 


stiprėja!.. 
' Vokietijos „kultūrkampfas“. 
Panašius tikėjimo ir Bažnyčios persekiojimus 
katalikai yra pergyvenę ir kituose kraštuose. Taip, 


| 1829 m. yra atgavę laisvę, 300 metų persekioti Ang- 
| lijos katalikai — airiai. 19 šimtmečio pabaigoje 


a 


—— — 


organizuoti Vokietijos katalikai išlaikė ir nugalėjo 
vadinamojo „kultūrkampfo“ kovas. Kovą su Baž- 
nyčia Vokietijoje tada vedė jos „geležinis kancle- 
tis“ Bismarkas. Jis naikino kat. mokyklas ir vie- 
nuolynus, varžė kat. spaudą ir kat. organizacijas, 
baudė veiklius katalikus pasauliečius ir kunigus, 
net 11 vyskupų buvo uždaręs tvirtovės kalėjime... 
Tačiau kovą Vokietijoj laimėjo Kat. Bažnyčia, kurią 
išgelbėjo katalikų susipratimas ir jų organizuotas 


"Dabartiniu metu vyksta || 

Kat. Bažnyčios "persekiojimas Ispanijoje. 
Mat, ten įsigalėjo Bažnyčios priešai, — masonai, 
kurie, sukėlę revoliuciją, šiandieną žiauriai perse- 
kioja katalikus. 

— Kaip gi Ispanijos katalikų persekiojimas 
pasireiškia? 
““ — Ispanijoj uždaryta daug katalikiškų laikraš- 
čių, buvo suareštuota daug katalikų vadų, vienuo- 
liams uždrausta mokyti, jėzuitai ištremti. Kai- 
Kuriose Ispanijos vietose iš mokyklų ir ligoninių 
pašalinti kryžiai, draudžiama skambinti varpais, 
trukdomos bažnytinės laidotuvių procesijos... Ter- 
uelio miesto gubernatorius įspėjo vietos vyskupą, 
kad jis jam pristatytų pamokslo turinį prieš 24 val, 
kitaip uždrausiąs sakyti pamokslus. Prieita net| 
prie to, kad pradėta bausti už kryželio nešiojimą | 
ant kaklo... | 

— Ką gi daro Ispanijos katalikai? 

— Jie nepasitenkina vien protestais prieš to-| 
kius tikėjimo priešininkų darbus. Nebijodami baus- 


| 


| 


mių, Ispanijos katalikai viešai pareiškia didelę kata- 
likišką drąsą, išpažindami savo tikėjimą. Motinos 
daugely vietų iš mokyklų pašalintus kryžius grą- 
žino atgal. Kas tik gyvas, visi susipratę katalikai 
stojo ginti katalikybės! Jei Ispanijos katalikai 
susiorganizuos, be abejo, nors daug kentės, bet 
galutiną kovos pergalė bus Kat, Bažnyčios pusėje!.. 

Šis trumpas istorinis vaizdelis daug ką sako ir 
kiekvieno Lietuvos kataliko širdžiai!.. 


BAŽNYČIOS PRIEŠAI IR JŲ VESEIMAS. 


Pasaulyje aus yra įvairių ikybų: bet tikroji 
tikyba yra ta, kurią pats Dievas apreiškė. Ją skel- 
bia Kat. Bažnyčia, 

Daug pasaulyje yra ir tikybos priešų. Tačiau 
nė viena tikyba nėra taip aršiai puolama, kaip mū- 
sų — katalikų. 

— O kodėl? 

— Todėl, kad katalikybė yra dieviškoji religija, 
Dievas ir visa tai, kas dieviška, ypatingai yra neap- 
kenčiama piktosios dvasios, nenorėjusios tarnauti 
Dievui. Piktoji dvasia šioj žemėj ieško talkininkų 
kovoti prieš Dievą. 

— Kas gi jais yra? 


p Aršiausi Bažnyčios priešai — masonai, 


Tai yra į tam tikras slaptas organizacijas susi- 
spietę laisvamaniai. Masonams dažnai vadovauja 
žydai. Masonai įniršusiai kovoja prieš Kat. Bažny- 
čią. Ši kova prieš Kristų tebesitęsia ir mūsų laikais, 

Nors masonai slapta organizacija, tačiau jų pa: 
slaptis išaiškinti jau pasisekė. Masonų uždavinys — 
išgriauti krikščionių tikėjimą ir tapti pasaulio val- 
dovais. Masonų yra įvairiuose kraštuose, taip pat 
ir Lietuvoje, Jie spiečiasi į slaptas draugijas, va- 
dinamas „masonų ložas“. Pasaulyje iš viso esą apie 
25 tūkst. masonų ložų, arba draugijų,  kūrios tu- 
rinčios apie 2'/; milijono narių. I 

Masonams artymiausieji draugai yra 

; “ Laisvamaniai, ||| 
kurių uždavinys — kovoti su religija ir Baž- 
nyčia. Jie nepripažįsta Dievo, sielos ir amžinojo 
gyvenimo, | Laisvamanių vadai buvo masonai, pa- 
vyzdžiui: Russo, Volteras, Robespieras, Mazzini 
ir kiti, 

Laisvamanių yra ir Lietuvoje. Tai „Etinės kul- 
tūros draugija“ su savo pasenusiu tėvu dr. Jonu 
Šliupu ir kit. Š. m. lapkričio 1 d. Kaune įvyko lais-- 
vamanių kongresas. Šis kongresas buvo pašvęstas 
kovai su katalikybe ir su katalikišku veikimu. 

Lietuvos laisvamanių vadai šiame kongrese aiš- 
kiai nušvietė savo tikslus. Jie reikalavo: kogreičiau- 
siai įvesti civilinę metrikaciją, nutraukti Konkor- 
datą (sutartį su šv. Tėvu), dvasininkams uždrausti 
mokyklose dėstyti tikybą, išvaryti jėzuitus vienuo- 
lius, Bažnyčią apdėti mokesčiais, įsteigti tautinę 
bažnyčią, tautos šventes apvaikščioti be religinių 
apeigų ir t.t. Ypač daug tulžies išlieta prieš „ko- 
vojančią Bažnyčią“, prieš katalikiškas mokyklas, 
kat. organizacijas ir kat, spaudą. 

Laisvamaniai galį nubalsuoti, kad nėra Dievo, 

bet tuomet reikalinga esa Jo vietoj kurti laisva 
manišką pasauližiūrą. 

Laisvamanių kongrese pasireiškė masoniška 
veidmainybė, būtent: pradžioje jie pasisakė, kad 
su tikyba nekovoją; jie tik nepakenčią „politikuo- 
jančios katalikybės“ ir „klerikalizmo“. Tačiau vė- 
liau Savo žodžiais laisvamaniai aiškiai pareiškė 
religijai ir katalikybei priešingiausias mintis. 

Socialistai. 

Masonai dažnai taip pat vadovauja ir socialis- 
tams. Vyriausieji socializmo ir bolševizmo vadai 
yra buvę masonai, pavyzdžiui: Karolis Marksas, 
Trockis ir kiti. Nenuostabu, kad ir visi socialistai 
kovoja prieš krikščionybę. Juk Marksas yra pasa- 
kęs: „Socializmas ir krikščionybė, kaip ugnis ir 
vanduo“. O kitas socializmo vadas, A. Bebelis, taip 
išsireiškė: „Tas nevertas socializmo vardo, kurs 
nekovoja su tikėjimu ir Bažnyčia“, 

Šiais laikais Kat. Bažnyčios priešais skaitytini, 
taip vadinamieji 
tg . 

Liberalai, indiferentai, „neitralieji“... 
2 Religiją jie laiko privačiu dalyku: nori — 
Aikėk, nori — netikėk, bet visuomeniniame gyveni- 
me su krikščionybė nepasireišk. Šios krypties 
žmonės neina su Kristumi, Kurs yra pasakęs: „kas 
ne su Manimi, tas prieš Mane“, 

Liberalai Dievą šalina iš pirmos vietos. Tuos 
katalikus, kurie Kristaus mokslu rūpinasi pagrįs- 
ti visuomeninį gyvenimą, reikalaudami kat, orga- 
nizacijų, kat. mokyklų, kat. veikimo laisvės, įvai- 
žūs liberalai, indeferentai bei „neitralieji“ pravar- 


džiuoja: „svoriniais“, „partiniais“, „politikuojan- 
čiais“ katalikais... "Tuo būdu žmonių širdyse ir 
gyvenime yra slopinama tikyba kuri yra geriausias 
ginklas prieš ištvirkimą ir bolševizmą. 

Šiandieną dar leidžiama save pavadinti katali- 
ku, aplankyti retkarčiais bažnyčią, Bet pamėgink 
skelbti, kad katalikybė yra ne privatus, bet visuo- 
meninis dalykas, kad katalikais ir dar veikliais ka. 
talikais turime būti visose gyvenimo srityse: orga- 
nizacijose, mokyklose, savivaldybėse, policijoje, 
fabrike ir t.t, tada gali susilaukti „politikuojančio 
kataliko“, „klerikalo“ vardą, 

„Nukryžiuotojo atvaizdas, o juo labiau jo dva- 
sia, vis labiau šalinama iš įvairių visuomeninio gy- 
venimo įstaigų. Jei pas mus užklystų koks nors 
Afrikos tyrlaukių žmogus ir paklaustų apie krikš- 
čionybę, tai be bažnyčių vargu kuo kitu mes galė- 
tume pasigirti... Vengimas pripažinti Kristų visose 
viešojo gyvenimo srityse yra didžiausias ir žiau- 
riausias Kristaus persekiojimas, šėtoniškesnis už 
Didž. Penktadienio kančią“. (R. Maeder). 

Bažnyčios priešų veidmainystė, 

Bažnyčios priešai rūpinasi katalikus suviloti 
savo laisvamaniškomis, socialistiškomis ir „bespal- 
vėmis“ organizacijomis, ir panašios dvasios spauda, 
Ypač jie skverbiasi prie jaunimo, labdarybės, koo- 
peracijos draugijų, taip pat stengiasi įvesti savo 
mokyklas. Laisvamaniams įvairiose šalyse, kartais 
pavyksta apgaulingais būdais prisivilioti patrijo- 
tus ir katalikus, kurie net patys nejausdami persii- 
ma masoniškomis mintimis, visai nežinodami, iš kur 
juose tokios mintys atsirado. 

Prisiviliotais „katalikais“, masonai arba jų tal- 
kininkai pridengia savo slaptuosius veikimo tiks- 
lus tvirtindami, kad jie kovoją ne su tikyba (kuri 
esanti privatus asmens dalykas), bet su „klerikaliz- 
mu“. Tačiau masonų vadas (Courdavaux) yra aiš- 
kiai paskelbęs, kad „klerikalizmu“ yra vadinama 
katalikų religija. To užtenka, kad suprastume Kat. 
Bažnyčios priešų tikslus ir jų veikimo priemones!.. 


KATALIKŲ UŽDAVINIAI, 

Susipažinus su Bažnyčios priešais ir jų veiki- 
mo būdais, pažiūrėkime, koki svarbiausieji šių laikų 
Lietuvos katalikų uždaviniai? 

— Pirmiausia, katalikai turi susirūpinti nuo- 
dugniau 

Pažinti savo tikėjimą. 

Juk viena iš svarbiausių tikybinio atšalimo 
priežasčių — silpnes tikėjimo pažinimas, religinio 
sąmoningumo stoka. Todėl neužtenka vaikystės me- 
tu igytųjų tikybinių žinių. Jos reikalinga pagilinti 
ir papildyti, taip pat žinoti, ko verti katalikams da- 
romi priekaištai. „Dažnai sakyta ir ne be pagrindo, 
kad nėra nieko žalingesnio krikščioniškąjai tiesai, 
kaip būti nežinomai. Šviesoje parodyta, ji turi pati 
savyje pakankamai jėgos nugalėti klaidą“, — sako 
Popiežius Leonas XIII. 

Kituose kultūringuose kraštuose bažnyčiose yra 
dėstomas pagilintas platesnis katekizmas, -Lietuvos 
katalikai taip pat turėtų stropiau pasinaudoti pa- 
mokslais, rekolekcijų konferencijomis, paskaito- 
mis, kursais, prakalbomis, tikybinėmis knygomis, 

katalik. laikraščiais. Šios priemonės nušvies, pa- 
gilins ir sustiprins katalikišką pasauližiūrą, išauk- 
lėdamos sąmoningesnių bei tvirtesnio nusistatymo 
katalikų. 


Katalikams šiais laikais ypač reikia 
Pažinti socialį Kat. Bažnyčios mokslą, 
t. y. gerai žinoti, kaip Bažnyčia žiūri į šeimą, orga- 
nizacijas, mokyklas, spaudą, labdarybę, tautybę, 
valstybę... Šiam reikalui gali puikiai patarnauti Po- 
piežiaus raštai (enciklikos), taip pat Vyskupų ga- 
nytojiški laiškai, 

Be to, katalikams svarbiais klausimais yra daug 
naudingų knygučių išleidęs Katalikų Veikimo Cent- 
ras (žiūrėkite sąrašą viršelyje), šv. Kazimiero dr-ja, 
Visuomenininko biblioteka ir kit. 

Katalikams svarbu susirūpinti 


Doriniu stiprėjimu, 
tyresniu gyvenimu, moralia pažanga. Čia atsimintini 


Pijaus X žodžiai: „Tik įgyvendinę Jėzų Kristų 
mumyse, galėsime lengviau jį grąžinti šeimoms ir 


visuomenei... Katalikai turi būti tikro dievotumo, 


žmonės, tvirtos dorybės, grynų papročių ir taip 
švarų gyvenimą vesti, kad jie taptų visiems sektinų 
pavyzdžiu,“ , 

šv. Raštas sako: „Teisusis tikėjimu gyvena“. 
Todėl reikalinga ne tik tikėjimo išviršiniai laiky- 
tis, bet ir jį praktikuoti: dažniau eiti prie šv. Sak- 
ramentų, naudotis dvasinėmis lavybomis (šv. Mi- 
šios, dažnesnė Komunija, dvasinis skaitymas, ap- 

mąstymai, rekolekcijos, sąžinės sąskaita ir tt), 
Tuo labai stiprinamos dvasinės sielos pajėgos. 

„Kristus turi būti sukurtas tikinčiųjų sielose 
pirma, negu jie galės kovoti dėl Jo“, — sako Bene- 
diktas XV. O Kristus mumyse apsigyvens, įgau- 
nant pašvenčiamąją malonę. Tada galėsime drauge 
su šv. Povilu tarti: „Gyvenu jau ne aš, bet ma- 
nyje gyvena Kristus“. O jei Kristus su mumis, 
tai kas prieš mus?! 

Pirmųjų amžių krikščionys, būdami vienybėje 
su „Kristumi, dėl Jo iškentėjo skaudžiausius perse- 
kiojimus, užsipelnydami danguje nevystantį garbės 
vainiką. Mes, katalikai, esame to paties Kristaus 
sekžjai!,., 

Tačiau šiandieną neužtenka būti tvirtais kata. 
likais savyje, bet reikia dar 


Veikti, apaštalauti kitiems! ., 


Kiekvienas katalikas-kė turi būti apaštalas-ė! 
Taip buvo pirmaisiais krikščionybės amžiais, taip 
turi būti ir dabar, kada atsiranda tiek daug ko- 
„ votojų prieš Kristų. Šį pasauliečių apaštalavimą 
dabartinis Popiežius Pijus XI vadina katalikiš. 
kuoju veikimu, arba katalikiškaja akcija, Kat. vei- 

las mūsų gyvenamais laikais yra vienas svarbiau. 
siųjų Lietuvos katalikų uždavinių. mis 

Nemanykime, kad tikėjimą ginti yra tik dva- 
sininkų priedermė. Kiekvienas katalikas yra ne 
tik pakrikštytas, bet taip pat tikėjime sutvirtintas. 
O Sutvirtinimo Sakramentas kiekvienam katalikui 
uždėjo pareigos būti tikėjimo gynėju ir apaštalau- 
ti, kuo kas išsigali: malda, žodžiu, gyvenimo pa- 

vyzdžiu, gerais darbais, kat. spauda ir tt. „Visi ti 
kintieji, jaunieji ypatingai, yra pašaukti veikliai 
bendradarbiauti katalikiškame veikime, kad Kris- 
taus viešpatavimas prasiplėstų ir sustiprėtų paskix 
ruose žmonėse, šeimose, visuomenėje“, — sako kat. 
veikimo Popiežius Pijus XI. T Ž 
Organizuotas kat. veikimas. 

Kat. veikimo galybė ir jo reikšmė Bažnyčiai 
pasireikš tada, jei jis bus organizuotas veikimas. 
„T4i, kas katalikų veikime jau sutvarkyta, apima 
mūsų priežiūroje esąs Katalikų Veikimo Centras. 
Ne be reikalo sakoma: vienybėje galybė, Visos ka- 
atlikiškos organizacijos, visos katalikų pajėgos tu-. 
ri į tą Centrą susitelkti ir susiburti“, — rašo tikin- 
tiesiems Lietuvos vyskupai. 

Katalikų Veikimo Centras veikia per šias Or+ 
ganizacijas: vaikučių Angelo Sargo draugiją, kai- 
mo bei miestų jaunimo — „Pavasario“ Sąjungą, 
mokslus einančio jaunimo — Ateitininkų organi- 
zaciją. Be to, Kat Veikimo Centrui priklauso: TA 
Katalikių Moterų, Blaivybės, šv. Vincento Paulie- 
čio draugijos. Šios organizacijos Lietuvos vysku- 
pų yra pripežintos katalikiškomis. Be jų, dar yra 
įvairios bažnytinės brolijos: Eucharistininkų, Tre- 
tininkų, Gyvojo Rožančiaus... š 

Visi Lietuvos katalikai, pradedant vaikais, bai- 


giant suaugusiais vyrais ir moterimis, turi būti or- 


ganizuoti! Vaikučiai turi spiestis į „Angelo Sar- 
go“ draugijėlę, kaimo ir miesto jaunimas į „Pava- 
sario“ S-gos kuopas, mokslus einas jaunimas į Atei- 
tininkų organizaciją, suaugę vyrai į Kat. Veikimo 

| 
| vių, radijų ir tt. Bet šiandieną būtų neprotinga 


Centro parapijinius skyrius, katalikės moterys — į 
L. Kat. Moterų dr-jos skyrius. Taip susiorganiza. 
vę, katalikai bus daug stipresni ir galingesni!., 


Kam reikalingos organizacijos? 


Kai kurie katalikai sako: kodėl gi seniau nieks 
katalikų neragino spiestis į kat. draugijas? Jei se- 
niau be jų apsiėjo mūsų tėvai, tai šiandiena ir mes 
bet kat. draugijų apsieisime. .. 

— Taip, seniau nieks į kat. draugijas Lietuvos 
katalikų neorganizavo, nes Lietuvoje nebuvo tiek 
tikėjimo priešų, nebuvo ir jų, katalikams pražūtin. 
E4, organizacijų. Dabar gi steigiasi blogos draugi- 
jos, kurios vilioja ir atšaldo katalikus, ypač kat. jau- 
nimą. Todėl ir mums, katalikams, reikalingos kat, 
draugijos, kurių uždavinys — stiprinti žmonių šir- 
dyse tikėjimą ir dorą, kelti ir žadinti kultūrinį su- 
sipratimą. 

Senovėj žmonės apsiėjo ne vien be draugijų, 
bet ir be įvairių mašinų, plūgų, automobilių, orlai- 


šiais naudingais kultūros išradimais nesinaudoti. 
Panašiai būtų neprotinga šiais laikais paneigti ir 
kat, organizacijas, kurios kelia ir žadina tikybinį, 
dotinį ir kultūrinį žmonių susipratimą. Todėl ne- 
nuostabu, kad minėtas kat, draugijas laimina Lie- 
os Vyskupai ir net pats Šv. Tėvas. 
Katalikiškųjų draugijų reikšmė aiškėja iš to, 
kaip jų nekenčia įvairaus plauko laisvamaniai. Jau 
anksčiau girdėjome, kaip Bažnyčios priešai orga- 
nizuojasi į savąsias draugijas, kurių uždavinys yra 
— silpninti tikėjimą ir Kat, Bažnyčios įtaką gyve- 


nime, "Be to, anksčiau nušviestos katalikų kovos 
kituose kraštuose aiškiausiai liudija: katalikai lai- 
mėjo ten, kur buvo susiorganizavę į kat. draugijas 
ir per jas veikė. O tose šalyse, kur katalikai nesi- 
1 organizuoja, ten jie silpnėja ir kovas pralaimėja. 
+ Todėl, katalikai, organizuokimės ir veikime! 
ž „Esame reikalingi drąsių širdžių ir suglaustų jė- 
| gų!.+* (Leonas XIII). 


Jaunimo auklėjimas mokyklose: 


Katalikai turi rūpintis jaunuomenės auklėjimo 
reikaleis. Čia didelės reikšmės turi kat. mokyklos, 
prieš kurias taip nusistatę laisvamaniai. 

„Reikia ne tik, kad tikyba būtų dėstoma tam 
tikromis valandomis, bet kad ir visas mokymas kve- 
pėtų krikščionišku pamaldumu. Jeigu yra kitaip, 
jei tas šventas kvapas neapima ir negaivina moky- 
tojų bei mokinių dvasios, mokymas, koks jis bebū- 
tų, duos mažai vaisių ir turės didelių nepatogumų“, 
— rašo Leonas XIII. į 

Todėl katalikai turi rūpintis katalikiškomis 
mokyklomis ir katalikais mokytojais. Reikia šelpti 
kat, mokyklas, ypač aukoti Kat. Universitetui. Ka- 
talikai tėvai į mokyklų komitetus renka susipratu- 
šius katalikus, kurie turi teisės ir priedermes rei- 
kalauti katalikų mokytojų. | 


Spaudos galybė. 
Susipratę katalikai! Skaitykime ir platinkime 


| kat. spaudą: knygas ir laikraščius. Štai ką apie tai 
| sako mūsų Vadai: 


- „Geras kat. laikraštis yra nuolatinė misija. Ka- 
talikų priedermė yra galingai paremti kat. spaudą“ 
(Leonas XIII). „Veltui statysite bažnyčias, reng- 
"site misijas, steigsite mokyklas, darysite visokių 
gerų darbų, — sako Pijus X, — visos jūsų pastan- 
g0s nueis niekais, jeigu nemokėsite naudotis apsi- 
gynimo ginklu, kurs yra tikra kat, spauda.“ Į 
kiekvieną katalikiškąją šeimą, bent vienas katali- 
kiškas laikraštis!“ — tai dabartiniojo Popiežiaus 
Pijaus XI šūkis. Jis turi būti ir kiekvieno susi- 
pratusio Lietuvos kataliko pasiryžimas! .. 

Tat venkime blogų knygų ir laikraščių, neskai- 
tykime neitraliųjų laikraščių! Būkime katalikiš- 
kos spaudos apaštalai!.. (Kat. laikraščių sąrašą 
žiūr. viršelyje.) Gausus kat. spaudos, ypač katal. 
laikraščių paskleidimas mūsų visuomenėje, mums 
užtikrins šviesią Kat, Bažnyčios ateitį ir skaidrų 
Tėvynės rytojų!.. 


ŠIUO žENKLU NUGALĖSIME!,. 


„. -Trisdešimts metų atgal į Kristaus sostą įžen- 
Eė Popiežius Pijus X. Jis paskelbė šūkį: 
T. „Viską atnaujinti Kristuje“. 
Šie žodžiai yra dvasios galiūno šv. Povilo — 
veikliausio Kat. Bažnyčios apaštalo! 
Viską atnaujinti Kristuje: save, savo šeimas, 
"visuomenę, tautą, žmoniją!.. 
— Kas aš esu? 
— Esu katalikas, katalikė, 
„„— Bet ar mūsų kiekvieno gyvenimas liūdija, 
kad mes esame veikliais katalikais — Kristaus dva. 

sios skleidėjais — apaštalais?!.. Ar mums gelia 
širdį, matant tiek daug tikybinio atšalimo, dorinio 
iškrikimo, Kat. Bažnyčios negerbimo? Ar mes 
daug rūpinamės viską atnaujinti Kristaus mokslo 
dvasioje?!.. S 

Bažnyčios priešai nesnaudžia, — jie veikia, or- 
ganizuojasi, kovoja. O ką darome mes, katalikai? 
„Ar tai, ką mes veikiame, yra užtektina kovoje su 
Kristaus priešų pastangomis nugalėti Jo Bažnyčią? 

E Ar mes, Lietuvos katalikai, rūpinamės geriau 
pažinti Kristaus dieviškąjį mokslą? Ar mes žino- 
me, ką reiškia būti susipratusių Katal. Bažnyčios 
nariu? 

Lietuvos katalikams reikalinga susiprasti; susi- 
organizuoti į kat. draugijas ir veikti, skleidžiant 
Kristaus Karalystę žemėje!.. 

Juk kasdieną „Viešpaties maldoje“ mes kalba- 
me: š 

„Teateinie Tavo karalystė...“ 
X 


Bet ką mes darome, kad Kristaus karalystės 
krikščioniška meilės dvasia šioj žemėj įsigalėtų, 
kad visi žmonės už viską labiausiai mylėtų Vieš- 
patį Dievą, o savo artimą, kaip patys save?! Ką 
mes, katalikai, veikiame, kad neįsigalėtų Kristaus 
tikėjimo ir Bažnyčios priešai?! 

Ar mums, kartais, nestinga drąsos ir noro pa- 
siaukoti tikėjimo ir Bažnyčios reikalams? O kas 
būtų, jei ir mums reikėtų tiek dėl Kristaus išken- 
tėti, kiek kančių ir persekiojimų krikščionys išken- 
tėjo pirmaisiais krikščionybės amžiais, kiek jie ken- 
tėjo ir tebekenčia šiandieną kituose kraštuose?1.. 


Pirmaisiais krikščionybės amžiais krikščionių 
eiesorius. Konstantinas Didysis turėjo eiti į kovą 
su daug galingesniu stabmeldžių Maksencijum. 
Konstantino kariuomenė priešo armijos pabugo. Ta- 
čiau dangaus aukštybėse pasirodė Kristaus Kryžius 
su parašu: „Šiuo ženklu nugalėsi“. Konstantinas 
Did, įsakė vėliavoj įsiūti kryžių ir su juomi žygiuo- 
ti į pergalę lemiantį mūšį. Kristaus Kryžius krikš- 
čionių kariuomenėje sužadino energijos ir nenuga- 
limos drąsos! Konstantino kariai užpuoliką — prie- 
šą nugalėjo!.. 


Mes esame krikščionys, katalikai! 


„Kristaus priešų armija rikiuojasi, organizuo- 
jasi ir prieš mus žygiuoja!.. Tat laikas ir mums, 
katalikai, keltis iš miego, laikas stoti į gyvenimo 
kovą už amžinuosius Kristaus idealus!.. 

Kristaus Kryžius galingai tebestovi virš mūsų 
bažnyčių bokštų. Kristaus Kryžius puošia mūsų 
bažnyčių altorius, katalikiškus namus ir mūsų bran- 
„Eios Tėvynės laukus. Kristaus Kryžiai šviečia ir 
„ant mūsų kat. vėliavų!.. 

1 Tat Kristaus Kryžius tesužadina ir mūsų šir- 
dyse tikrąją katalikybės dvasią, nenugalimą ener- 
giją ir veiklų pasiaukavimą apaštalavimo darbams! 

Šiuo ženklu mes nugalėsime! 


SKAITYKITE IR PLATINKITE 
pa KATALIKIšKUS LAIKPAščIUS! 


Mūsų Laikraštis. Savaitraštis. Kaina metams — 4 
lt., pusei metų — 2 lt. Užsieny metams 12 lt, Adresas: 
Kaunas, Laisvės Al. 31 b. 

Rytas. Dienraštis, metams — 50 lt., 1 mėn. — 5 lit. 
Kaunas, Duonelaičio 24. ė 

Ūkininkas. Savaitraštis, metams 5 lt., pusei metų — 
2 lt. 50 cent. Kaunas, Mickevičiaus g. 28. 

Darbininkas. Savaitraštis, metams — 3 lt., pusei me- 
tų — / It. 50 ct. Kaunas, Laisvės Al. 31 b. 

Panevėžic Balsas. Savaitraštis, metams — 5 litai, 
pusei metų 3 lt. Panevėžys, Sodų g. 3. 

. Šaltinis. Savaitraštis, metams — 8 lt, pusei metų 
— 4 litai. Marijampolė, Bažnyčios g, 22. 

Žemaičių Prietelius, Savaitraštis, metams — 3 lt. 
Telšiai, Kalno g. 20. 

Pavasaris. Dvisavaitinis jaunimo  laikrašitis, me- 
tams — 5 litai, pusei metų — Z lt. 50 ct, Kaunas, Micke- 
vičiaus g. 28. p 

Sargyba. Dvisavaitinis, metams — 5 litai, pusei 
metų — 3 lt. Kaunas, Liaudies Namai, 

Ateities Spinduliai. Mėnesinis — moksleiviams, met. 
— 8 litai, pusei metų — 5 litai. Kaunas, Laisvės Al. 3, 

Ateitis. Mėnesinis — moksleiviams, met. — 15 litų 
pusei metų — 8 lit. Kaunas, Laisvės Al. 3. 

Jaunimo Vadas. "Mėnesinis. Atskiro numerio kai- 
na 30 ct. Metams 3 lt, Kaunas, Mickevičiaus g. 28 

Moteris. Metams — 5 litai. Kaunas, Miskevičiaus 
g-vė 28. 

Naujoji Vaidilutė. Metams 5 lt. Kaunas Laisvės Al. 3, 

šv. Pranciškaus Varpelis. Metams — 4 litai, pusei 
metų — 2 lit, Kaunas, Nemuno g. 26 b. 

Židinys. Metams — 35 litai, pusei metų — 20 litų. 
Kaunas, Laisvės Al. 3. 

Žvaigždė. Metams — 5 litai, pusei metų — 3 litai. 
. Kaunas, Rotušės a. 12. 

' Misijos. Metams — 4 litai. Kaunas, Rotušės a. 12. 
. Žvaigždutė. Metams — 3 litai. Kaunas, Liaudies Na- 
„mai. 


Kiekvienas katalikas turi atsiminti 
savo pareigą — užsisakyti 


„Mūsų Laikraštį“ 


didžiausią, geriausią ir pigiausią savait“ 
raštį Lietuvoje. 


„MŪSŲ. LAIKRAŠTIS“ savo skaitytojams , 
1933 m. duos: 


1. 52 numerius geriausio katalikiško laikraščio. 
2. Naudingą 1933 m, kalendorių. 
3. Daug dovanų grynais pinigais: 


2 premijos po 500 litų 
2 


VE a 


4, Keturi Valstybės loterijos bilietai, su kuriais ga- 
lima lzimėti 120.000. 40.000, 20.000 ir t. t. 
5, Įvairių mašinų, laikrodžių ir daug kitų naudingų 

dailių, 


Viso už 3.300 litų. 


Sios dovanos bus skirstomos „Mūsų Laikraščio“ 
skaitytojams burtų keliu. Gaus kalendorių ir galės 
dalyvauti dovanų laimėjimuose tie „Mūsų Laik- 
raščio“ skaitytojai“, kurie už 1933 m. prenumeratą 
užsimokės iki 1933 m. sausio 10 dienos. 

„Mūsų Laikraščio“ 1933 metams kaina palieka ta 
pati — tik 4 litai: 


Akc. „Žaibo“ B-vės sp. Kaune, Karo cenzūros leista. 


